
VILNIAUS UNIVERSITETAS


   
Suinteresuotiems tiekėjams										    							 2026-07-14
  

Vilniaus universitetas (toliau – PO) Centrinės viešųjų pirkimų informacinės sistemos priemonėmis (toliau – CVP IS) vykdo mažos vertės skelbiamą apklausą ir siekia įsigyti mokslo paskirties (visuomeninių paskirties grupės) pastato Universiteto g. 9, Vilniuje (Filosofijos fakultetas), durų, vartų bei susijusių elementų remonto, gamybos, dažymo, demontavimo ir montavimo darbus bei kitus susijusius darbus (toliau – Pirkimas). 

2026-07-13 PO gavo suinteresuoto tiekėjo klausimus, kurie pateikti vadovaujantis Pirkimo bendrųjų sąlygų 3.1.3 punkte nustatytu terminu. PO išnagrinėjo gautą klausimą ir vadovaudamasi Pirkimo bendrųjų sąlygų 3.1.4 punktu atsako į suinteresuoto tiekėjo klausimus:
Klausimų – atsakymų suvestinė:
	Eil. Nr.
	PO atsakymo data
	Klausimas / prašymas[footnoteRef:2] [2:  Suinteresuoto (-ų) tiekėjo (-ų) klausimo / prašymo (-ų) paaiškinti / patikslinti Pirkimo dokumentus tekstas neredaguotas.] 

	Atsakymas / paaiškinimas / patikslinimas[footnoteRef:3] [3:   Atsakymas / Paaiškinimas / patikslinimas ir jo nuostatos turi viršenybę prieš ankstesnes Pirkimo dokumentuose išdėstytas nuostatas.
] 


	1. 
	2026-07-10
	techninėje specifikacijoje punkte 3.3 PIRKIMO OBJEKTUI KELIAMI TEISĖS AKTŲ, STANDARTŲ IR
UŽSAKOVO VIDAUS TEISĖS AKTUOSE KELIAMI REIKALAVIMAI:
3.3.1. STR 2.01.01(1):2005 „Esminis statinio reikalavimas „Mechaninis atsparumas ir pastovumas“
Kadangi durys yra remontuojamos šis reikalavimas durims negali būti taikomas ir taip pat negaliės būti
pateikti įrodantys dokumentai durų mechaniniam atsparumui ir pastovumui.
	Pažymime, kad techninės specifikacijos 3.3 punkte nurodyti teisės aktai, standartai ir kiti norminiai dokumentai taikomi tiek, kiek jie yra susiję su konkrečia pirkimo objekto dalimi ir atliekamais darbais.
Pirkimo objektą sudaro trijų medinių filinginių durų remontas, metalinių vartų remontas (įskaitant jų dažymą, netekčių atkūrimą bei vyrių remontą) ir vienų naujų metalinių durų pagaminimas bei įrengimas.
Atsižvelgdama į tai, Perkančioji organizacija nereikalauja pateikti dokumentų, įrodančių remontuojamų medinių durų, remontuojamų metalinių vartų bei jų vyrių mechaninį atsparumą ir pastovumą pagal STR 2.01.01(1):2005 „Esminis statinio reikalavimas. Mechaninis atsparumas ir pastovumas“, tačiau naujai gaminamoms ir montuojamoms metalinėms durims turi būti užtikrinta atitiktis galiojantiems teisės aktų ir norminių dokumentų reikalavimams, taikomiems šio pobūdžio gaminiams.
Papildomų dokumentų, patvirtinančių remontuojamų durų ir vartų mechaninį atsparumą bei pastovumą, kartu su pasiūlymu teikti nereikia.

	2. 
	2026-07-10
	techninėje specifikacijoje punkte 3.3 PIRKIMO OBJEKTUI KELIAMI TEISĖS AKTŲ, STANDARTŲ IR
UŽSAKOVO VIDAUS TEISĖS AKTUOSE KELIAMI REIKALAVIMAI:
3.3.1. STR 2.01.01(1):2005 „Esminis statinio reikalavimas „Mechaninis atsparumas ir pastovumas“
Ar pagamintom naujom durim bus reikalingi įrodantys dokumentai dėl durų mechaninio atsparumo ir
pastovumo ?
	Pažymime, kad techninės specifikacijos 3.3 punkte nurodyti teisės aktai, standartai ir kiti norminiai dokumentai taikomi tiek, kiek jie yra susiję su konkrečia pirkimo objekto dalimi ir atliekamais darbais. Perkančioji organizacija techninėje specifikacijoje nėra nurodžiusi, kad reikalauja pateikti įrodančius dokumentus, dėl naujai gaminamų durų mechaninio atsparumo ir pastovumo, tačiau pažymėtina, jei minėtas STR ir (ar) kiti teisės aktų reikalavimai kelia tam tikrus durų mechaninio atsparumo ir pastovumo reikalavimus kaip pačiam pirkimo objektui, šiuo atveju, Rangovo pareiga yra užtikrinti šių reikalavimų įgyvendinimą ir pirkimo objekto atitikimą jiems.

	3. 
	2026-07-14
	Ar senų durų staktos paliekamos vietoje ir remontuojamos jų neišmontavus ? Vežamos restauravimui į gamyklą tik varčios ?
	Prašome žiūrėti projekto Sąnaudų kiekių žiniaraštyje esančią informaciją. Pavyzdžiui durys D83: „Staktų remontas: Darbai tikslinami išmontavus durų varčias. Paviršiaus valymas – 1,3 m2. Paviršių apdorojimas antiseptikais – 1,3 m2. Atskirų medinių dalių keitimas, protezavimas (medienos rūšis tikslinama darbų metu) – 0,01 m3. Gruntavimas ir dažymas (ne mažiau 2 k.) lauko medienai skirtais dažais (spalva analogiška esamų pastato durų spalvai, artima RAL 8014, tamsiai ruda) – 1,3 m2.“ Tai reiškia, kad Rangovas sprendžia pats - gali tvarkyti vietoje arba išsivežti į gamyklą. Perkančioji organizacija atkreipia dėmesį, kad tvarkant staktas būtina saugoti tinką. Ardymo metu atsiradusias tinko netektis būtina atstatyti, kaip tai nurodyta Techninės specifikacijos punkte Nr. 3.1.7.: “Atliekant Darbus, Rangovas privalo saugoti greta sumontuotus įrenginius ir juos supančią aplinką, o juos užteršus ir (ar) sugadinus, sutvarkyti arba padengti su tuo susijusius Užsakovo nuostolius.“


	4. 
	2026-07-14
	Laikinos varčios gaminamos atkartojant senų durų dizainą ? , ar gali būti gaminbamos lygios bet
atliekančios rakinimo funkciją, tai yra kad turi būti sumonatuotos elektrinės spynos ?
	Prašome žiūrėti techninės specifikacijos punktą Nr. 3.1.1.2.  „Demontavus ir išvežus remontuojamas lauko medines duris, metalinius vartus – jų vietoje įstatyti laikinas duris/vartus, atliekančias visas durų ir vartų funkcijas (varstomas, rakinimas). Ant laikinų durų ir vartų iš abiejų varčios pusių, privalo būti uždėta demontuotų durų/vartų imitacija iš aliuminio kompozito su spauda (tam, kad saulėtoje pusėje neišsikraipytų), kuri turi būti tvirtinama medvaržčiais arba skystomis vinimis (klijais), atkartojančia išimtų durų/vartų piešinį/filingų motyvą.“ Varčios gali būti „gaminamos“ lygios, tačiau ant aliuminio kompozito turi būti tiksliai atkartotas esamų durų motyvas (filingas). Laikinoms durims gali būti „sumontuotos“ paprastos laikinos spynos. Techninės specifikacijos punktas Nr. 3.3.4. „Medinėse duryse, kuriose jau sumontuota el. spyna, po durų remonto darbų - rankenos ir spyna turi likti tos pačios, todėl būtina spynų ertmes duryse palikti identiškas esamoms. Durims, turinčioms el. spynas montavimo metu apdailų nedėti. El. spynos demontavimą ir sumontavimą derinti su Užsakovu Sutarties vykdymo metu. Užsakovas el. spynas demontuoja ir sumontuoja pats sakoma, kad Užsakovas el. spynas demontuoja ir sumontuoja pats“, todėl Perkančioji organizacija atkreipia dėmesį, kad prieš pradedant bet kokius darbus būtina iš anksto suderinti su Užsakovu.

	5. 
	2026-07-14
	Ar lauko kiemo laikini vartai turi būti sumontuoti su dabar jau esančia automatika ? kur turi funkcionuoti ?
	Laikini vartai įrengiami laikinai su laikina (ne automatine) spyna. Prieš įrengiant laikinus kiemo vartus, Užsakovas atjungia automatiką. Suremontavus vartus – Užsakovas pats pajungia vartų automatiką. Tas pats galioja ir durų el. spynoms.

	6. 
	2026-07-14
	Prašome paaiškinti laikinų durų aprašymą , tai yra : pvz.spaudos iš abiejų durų pusių
	Laikinos durys iš abiejų pusių turi vizualiai atrodyti taip, kaip atrodo dabar esančios durys. Šiuo metu Centrinių rūmų ansamblyje Šv. Jono g. 12, Vilnius, yra įstatytos laikinos durys – iš abiejų varčios pusių  uždėta demontuotų durų imitacija su spauda (tam, kad saulėtoje pusėje neišsikraipytų), atkartojanti išimtų durų piešinį/filingų motyvą, kuri pritvirtinta prie medžio drožlių plokštės. Vietoj medžio drožlių plokštės rangovas gali naudoti bet kurią kitą lygiavertę medžiagą. Spauda – nuotrauka ant aliuminio kompozito, kurią gali pagaminti bet kuri reklamos paslaugas teikianti spaustuvė. 





Projektų vadovė Skaistė Guigaitė, tel. +370 623 061 66, el. p. skaiste.guigaite@cr.vu.lt

